ג'והורי

ג'וּהוּרי (çuhuri, жугьури, ז׳אוּהאוּראִ), הידועה גם כ"טאטית יהודית", היא שפתם של יהודי ההרים בקהילות שבצפון הקווקז ובמזרחו. השפה שייכת למשפחת הלשונות האיראניות. ג'והורי היא שפה יהודית, סוג של פרסית יהודית, ובמשך הדורות קלטה לתוכה מילים אזריות ועבריות.

ג'והורי שייכת לקבוצת השפות האיראניות הדרום-מערביות.Paul, L. (2011). Persian language. Encyclopaedia Iranica. https://iranicaonline.org/articles/persian-language מקובל על חוקרים כי קהילת דוברי הג'והורי מקורה ככל הנראה ביהדות פרס בתקופת האימפריה הסאסאנית (224–651 לספירה), או אף קודם לכן.Yarshater, E. (1983). The Jews of Iran. In: Encyclopedia Judaica, Vol. 10. היהודים הללו היגרו מגבולות האימפריה הסאסאנית לאזור הקווקז, והשפה שהביאו עימם, שהייתה ניב של פרסית יהודית קדומה, התפתחה שם בבידוד יחסי.Spolsky, B. (2004). The Languages of the Jews: A Sociolinguistic History. Cambridge University Press. בשל כך, ג'והורי מסווגת בלשנית כניב מרוחק של פרסית או כ"פרסית ארכאית" שהשתמרה לאורך הדורות.Windfuhr, G. (2009). The Iranian Languages. Routledge.

השפה קרובה בלשנית לשפת הטאט המדוברת על ידי מוסלמים באותו אזור, שמקורה באותה קבוצת מהגרים איראנית.Ethnologue: Judeo-Tat (Juhuri). https://www.ethnologue.com/language/jdt עם זאת, ההבדלים נוצרו בעקבות השפעות לשוניות מאוחרות: בעוד שג'והורי שילבה מילים רבות מעברית וארמית, היא ספגה גם מילים רבות מערבית ומאזרית, שהיא שפה טורקית מקומית.Henkins, A. (1997). Linguistic contacts in the Caucasus. Journal of Jewish Languages. השפעת הערבית, בפרט, מעידה על כך שהשפה המשיכה להתפתח ולהשתנות באופן משמעותי לאחר תהליך האסלאמיזציה של האזור שהחל במאה השביעית ואילך, ובעקבות הקשר הממושך עם האוכלוסיות המוסלמיות דוברות הערבית והשפות הטורקיות שהגיעו לאזור.Golden, P. B. (1992). An Introduction to the History of the Turkic Peoples. Harrassowitz. ההשפעות הללו הובילו לכך שג'והורי והטאט המוסלמית אינן מובנות הדדית.Ethnologue: Tat language. https://www.ethnologue.com/language/ttt

השם הנוסף "טאטית יהודית" נולד לאחר המהפכה הבולשביקית על ידי השלטונות הסובייטיים. מסיבות פוליטיות ועקב רצונם לדכא את האמונה הדתית, רשמו השלטונות רבים מן היהודים ההרריים במפקדים הממלכתיים בתואר "טאטים" – כינוי לזרים דוברי פרסית. בכך סיווגו את היהודים ההרריים כחלק מהאוכלוסייה המוסלמית-טאטית; אולם את הטאטים המוסלמים הם הגדירו כבני העם האזרי, וכך הפך הכינוי "טאט" מילה נרדפת ליהודי.

בשנת 1923 פרסם קמואל גלעדוב מילון ג'והורי עם אותיות עבריות. עד שנת 1929 נכתבה שפת ג'והורי באותיות עבריות, אחר כך באלף-בית לטיני, ומאוחר יותר באותיות קיריליות. במאה העשרים החלו להופיע כתבי עת ועיתונים בשפת הג'והורי. אחד העיתונים היה Zakhmetkesh. לאחר מלחמת העולם השנייה, הסובייטים הורו על הרוסית כשפה הרשמית היחידה באזור ופרסום העיתונים הופסק.

שפה זו היא מקבוצת השפות האיראניות, שמשתייכת לענף ההודו-איראני של משפחת השפות ההודו-אירופיות.

 הגיית השפה וכתיבתה 
+פונמות בג'והורי סדקי לועי ענבלי וילוני חכי בתר־מכתשי מכתשי/שיני שפתי(־שיני) אפיn̪m סותםɢgkd̪t̪bp מחוכךʤʧ חוכך hʕ-ħ χ ʃz̪s̪vf מקורב(צדי)jl מקישɾ

 אלפבית 
בתחילת המאה ה-20 "ג'והורי" השתמשו בכתב העברי. בשנות ה-20 הותאם עבורו הכתב הלטיני; מאוחר יותר הוא נכתב בקירילית. השימוש באלפבית העברי זכה לפופולריות מחודשת.
+לטיניתAaBbCcÇçDdEeƏəFfGgHhḨḩĦћIiJjKkLlMmNnOoPpQqRrSsŞşTtUuVvXxYyZzקיריליАаБбЧчЖжДдЕеЭэФфГгГьгьГӀгӀХьхьИиЙйКкЛлМмНнОоПпГъгъРрСсШшТтУуВвХхУьуьЗзעבריתאַבּג׳/צז׳דאיאפגהעחאִיכּלמנאָפּקרסשתאוּבכאוז

 ראו גם
 ספרות ג'והורי
 תיאטרון ג'והורי

 לקריאה נוספת 
פרץ אליהו, המוזיקה של היהודים ההרריים, המרכז לחקר המוזיקה היהודית, האוניברסיטה העברית, ירושלים 1999



קישורים חיצוניים

 JUHURO.RU - Информационно развлекательный портал горских евреев Горские Евреи Израиля population ~70,000
 ג'והורו – שפתם של היהודים ההרריים




הערות שוליים

קטגוריה:שפות יהודיות
קטגוריה:שפות איראניות
קטגוריה:יהודי ההרים
קטגוריה:שפת הג'והורי
קטגוריה:ניבים (סיווג שפה)